Nogometna reprezentacija Kanade
Nogometna reprezentacija Kanade predstavlja Kanadu na međunarodnim nogometnim takmičenjima od 1924. i pod kontrolom je Kanadskog nogometnog saveza. Najbolji rezultati su joj osvajanje Prvenstvo CONCACAF-a 1985, što joj je donijelo direktan plasman na Svjetsko prvenstvo sljedeće godine, te CONCACAF Gold kupa 2000, čime je izborila nastup na Kupu konfederacija 2001. Jedina je reprezentacija iz zone CONCACAF koja je uspjela osvojiti Gold kup pored regionalnih nogometnih sila, Meksika i Sjedinjenih Američkih Država. Također je osvojila zlatnu medalju na Olimpijskim igrama 1904. iako taj uspjeh FIFA zvanično ne priznaje. Izborivši prvo mjesto u kvalifikacijama, nakon 36 godina drugi će put nastupiti na Svjetskom prvenstvu 2022. u Kataru.